Nagy Miklós tokaji szőlőbirtokos emlékkönyvébe
Nagy Miklós tokaji szőlőbirtokos emlékkönyvébe, — ki a pesti íróknak és müvészeknek valódi tokaji borral kedveskedett saját szőleje terméséből.

Ez a föld
Egy barna hölgy,
Melynek vőlegénye
S hő szerelme:
Isten napja,
Égnek szemefénye.
Hogy kettőjök szerelmének
A magyar kedves magzatja:
Már csak az is azt mutatja,
Hogy földanyánk emlőjének
Legjobb, legédesebb teje:
Tokaj nedve.
Oh magyarok Istenének
Illatos ambróziája!
Melynek nálunk van hazája:.
Honnan jösz te, ha nem Égből,
Ha nem az Ég szerelméből?
Szellem és fény a te lényed,
Boldogitás fő erényed:
Ihletésünk bizonysága,
Ha vérünknek
És lelkűnknek
Van veled találkozása.
Áldott legyen szőlőfája,
S áldott legyen a gazdája:
Ki a szeretet kelyhével,
S ennek égi gyönyörével
Fajrokonát megkínálja!
És Te apánk!
Fordítsd hozzánk
Isteni orczádat!
Oh ne hagyd el
Szerelmeddel 
Mi édes anyánkat! 
Versek